# Moràcies

Les moràcies (Moraceae) són una família de plantes angiospermes de l'ordre de les rosals (Rosales), dins del clade de les fàbides, un subclade de les ròsides. Són un conjunt d'unes 1.290 espècies, agrupades en 48 gèneres, amb una distribució cosmopolita, però són especialment presents en zones de climes càlids i tropicals.

## Descripció

Són arbres, arbusts o lianes amb tiges llenyoses i poques vegades plantes herbàcies, monoiques o dioiques, que es caracteritzen perquè acostumen a tenir un làtex de color blanc o groguenc. Les fulles són peciolades, simples, enteres, amb estípules, dentades o lobulades i poden ser pinnades o palmades, acostumen a estar disposades de manera alterna. Les flors són unisexuals, habitualment amb un periant format per 4 o 5 sèpals. A les flors masculines l'androceu és format per quatre estams, situats de manera oposades a cadascun dels quatre sèpal. A les flors femenines el gineceu és format per un pistil amb dos carpels i dos estils, l'ovari és unilocular, amb un sol òvul, i pot ser súper o ínfer. Les flors s'agrupen en inflorescències axil·lars o terminals amb forma d'aments pèndols. El fruit pot ser una drupa o un aqueni, isolat o formant agrupacions formant un pseudofruit on hi pot participar el receptacle de cada flor, un siconi o un fruit sincàrpic.

## Taxonomia

Aquesta família va ser publicada per primer cop l'any 1835, sota el nom de Moreae i atribuida al botànic francès Charles Gaudichaud-Beaupré (1789-1854), a l'obra Genera plantarum ad familias suas redacta, editada pel botànic alemany Carl Bernhard von Trinius (1778-1844) i possiblement amb la col·laboració de Gustav Heinrich von Bongard (1786-1839).

### Tribus

Actualment es reconeixen set tribus dins les moràcies: Artocarpeae, Chlorophoreae, Dorstenieae, Ficeae, Moreae, Parartocarpeae i Olmedieae.

### Gèneres

Dins d'aquesta família es reconeixen els 48 gèneres següents, adscrits a les set tribus reconegudes:
| Artocarpeae | Chlorophoreae | Dorstenieae | Ficeae | Moreae | Parartocarpeae | Olmedieae |
| Artocarpus J.R.Forst. & G.Forst. Batocarpus H.Karst. Clarisia Ruiz & Pav. | Maclura Nutt. | Allaeanthus Thwaites Bleekrodea Blume Brosimum Sw. Bosqueiopsis De Wild. & T.Durand Broussonetia L'Hér. ex Vent. Dorstenia Plum. ex L. Fatoua Gaudich. Malaisia Blanco Sloetia Teijsm. & Binn. ex Kurz Sloetiopsis Engl. Treculia Decne. ex Trécul Trilepisium Thouars Scyphosyce Baill. Utsetela Pellegr. | Ficus Tourn. ex L. | Afromorus E.M.Gardner Ampalis Bojer Bagassa Aubl. Maillardia Frapp. ex Duch. Milicia Sim Morus L. Paratrophis Blume Sorocea A.St.-Hil. Taxotrophis Blume Trophis P.Browne | Hullettia King ex Hook.f. Parartocarpus Baill. Pseudostreblus Bureau | Antiaris Lesch. Antiaropsis K.Schum. Bagassa Aubl. Calaunia Gudzins. Castilla Cerv. Helicostylis Trécul Hijmania M.D.M.Vianna Maquira Aubl. Mesogyne Engl. Naucleopsis Miq. Olmedia Ruiz & Pav. Perebea Aubl. Poulsenia Eggers Prainea King ex Hook.f. Pseudolmedia Trécul Sparattosyce Bureau Streblus Lour. |

## Farmacologia

A la família de les moràcies hi ha espècies importants com a font de compostos bioactius com ara flavonoides, alcaloides, esteroides, glicòsids, terpenoidess, saponines, tanins o fitoalexines. Addicionalment també tenen propietats antioxidants, antihelmíntiques, antihipertensives o antimicrobianes.

## Referències

* ↑ Entrada «Moraceae» de la Paleobiology Database (en anglès). [Consulta: 20 desembre 2022].
* ↑ Byng et alii., 2016, p. 16.
* ↑ Byng et alii., 2016, p. 3.
* 1 2 3 Cole, Theodor; Gardner, Elliot «Moraceae Phylogeny Poster (MorPP) 2023» (en anglès). The Plant Phylogeny Posters (PPP) project, 7-2023, pàg. 1.
* 1 2 «MORACEAE Gaudichaud» (en anglès). Angiosperm Phylogeny Website, version 14, 01-07-2017. [Consulta: 28 desembre 2023].
* ↑ «Moraceae General information» (en anglès). Plants of the World Online. Royal Botanic Gardens. Kew. [Consulta: 28 abril 2024].
* ↑ Chowdhury wt alii, 2023, p. 227.
* ↑ Acevedo-Rodríguez, Pedro «Moraceae» (en anglès). Guide to the genera of lianas and climbing plants in the neotropics. National Museum of Natural History. Smithsonian Institution, 2020.
* ↑ «Moraceae Gaudich.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 28 desembre 2023].
* ↑ Trinius, 1835, p. 13.
* ↑ «Genera Plantarum ad familias suas redacta. Petrapoli» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 28 desembre 2023].
* ↑ «Moraceae subsp. philippinensis» (en anglès). Plants of the World Online. Royal Botanic Gardens. Kew. [Consulta: 22 desembre 2023].
* ↑ Chowdhury wt alii, 2023, p. 232.

## Bibliografia

* Chowdhury, Swapan Kumar; Basnett, Deewa; Banerjee, Mainak «Pharmacological Treasures of the Moraceae Family: Bioactive Compounds and Therapeutic Potential» (en anglès). Plant Science Today, vol. 10, núm. especial 2, 2023, pàg. 226-234. DOI: 10.14719/pst.2385.
* Trinius, Carl Bernhard. Genera plantarum ad familias suas redacta (en llatí). Petrapoli, 1835.

## Enllaços externs

* Fitxa de les Moràcies al GRIN Arxivat 2008-10-12 a Wayback Machine. (anglès)